তাজিংডং
তাজিংডং (বিজয় নামেও পরিচিত) বাংলাদেশের একটি পর্বতশৃঙ্গ। সরকারিভাবে এটি বাংলাদেশের সর্বোচ্চ পর্বতশৃঙ্গ এটি বাংলাদেশের দক্ষিণ-পূর্বাঞ্চলীয় বান্দরবন জেলার রুমা উপজেলার সাইচল পর্বতসারিতে অবস্থিত। সরকারী হিসেবে তাজিংডং পর্বতের উচ্চতা ১,২৮০ মিটার (৪১৯৮.৪ ফুট) । পূর্বে কেওক্রাডংকে দেশের সর্বোচ্চ পর্বতশৃঙ্গ মনে করা হত, আধুনিক গবেষণায় এই তথ্য ভুল প্রমাণিত হয়েছে। বর্তমানে বেসরকারী গবেষণায় সাকা হাফং পর্বতকে বাংলাদেশের সর্বোচ্চ পর্বতশৃঙ্গ দাবী করা হয়, তবে এটি এখনও সরকারি স্বীকৃত নয়।
আর্মাকোন্ডা
গোদাবরী নদী অববাহিকায় অবস্থিত আর্মাকোন্ডা অন্ধ্রপ্রদেশ রাজ্যের সর্বোচ্চ শৃঙ্গ, যার উচ্চতা ১,৬৮০ মিটার। এটি পূর্বঘাট পর্বতশ্রেণীরও উচ্চতম শৃঙ্গ। ভারতীয় জরিপ বিভাগের মানচিত্র অনুযায়ী এর নাম "সীতামমা কোন্ডা (Sitamma Konda)"।